google/wiki40b huggingface dataset:
Peter Velits

Detstvo

Peter Velits sa narodil v Bratislave, ale spolu s rodinou sa v roku 1998 presťahovali do Púchova. V zime Peter hrával najmä hokej, postupne sa spolu s bratom začali venovať aj cestnej cyklistike. Na ich športovom raste sa podieľali hlavne otec Ladislav Velits a strýko Tibor Velits.

Juniorská kariéra

V kategórii juniorov patril Peter Velits medzi svetovú špičku. V juniorskom svetovom pohári skončil najlepšie celkovo na druhom mieste v roku 2003. Jeho prvým tímom bola slovenská Dukla Trenčín Merida. Potom pôsobil v juhoafrickom tíme Konica - Minolta, kde mal výhodu, keďže mohol súťažiť na pretekoch aj v zime. Jeho úspešná juniorská kariéra vyvrcholila v roku 2007 titulom majstra sveta do 23 rokov v Stuttgarte . 
Okrem cestnej cyklistiky sa úspešne venoval aj  zimnému triatlonu, keď získal v roku 2004 ako člen Športového klubu Tatranské orly resp. slovenskej reprezentácie titul juniorského majstra Európy v tejto disciplíne.

Profesionálna kariéra

Profesionálnu kariéru začali bratia Velitsovci v nemeckom tíme Wiesenhof - Felt. Na konci sezóny 2007 sa Velitsovci dozvedeli, že tento tím končí. Najmä vďaka titulu majstra sveta Petra Velitsa dostali bratia mnoho ponúk a podpísali dvojročnú zmluvu s nemeckým tímom Milram. V drese Milramu Peter štartoval v roku 2008 premiérovo na Tour de France. Od roku 2010 pôsobili bratia Velitsovci v americkom tíme HTC Highroad. Tu dosiahol Peter Velits svoj najlepší výsledok v profesionálnej kariére, skončil celkovo druhý na podujatí Vuelta a España. V roku 2011 sa Peter Velits tretíkrát zúčastnil na Tour de France , pričom bol jeden z lídrov tímu HTC Highroad pre celkové umiestnenie. Skončil na devätnástom mieste . Pred sezónou 2012 prestúpili bratia Velitsovci do belgického tímu Omega Pharma-Quick Step. Rozhodla najlepšia ponuka po športovej i finančnej stránke. V sezóne 2012 Peter Velits prvýkrát v profesionálnom pelotóne zvíťazil v etapových pretekoch, keď vyhral podujatie Tour of Oman.

Zaujímavosti

Peter Velits bol vyhlásený za cyklistu roka na Slovensku v rokoch 2007, 2009 a 2010. Dôležité je, že priezvisko Velits sa číta ako "Velič", čo si želá samotná rodina Velitsovcov. Peter najazdil na bicykli za rok asi 30 tisíc kilometrov a voľné chvíle počas náročnej sezóny trávil najmä na internete, ktorý bol preňho spojením s domovom. Okrem cyklistiky má rád autá alebo hokej. Je dobrým kamarátom slovenského hokejistu Zdena Cháru.
Lékythos

Lékythos (starogr. Λήκυθος – lékythos) je typ starogréckej keramickej nádoby.
Lékythos, vysoká valcovitá nádoba na parfumovaný olej s užším hrdlom, vertikálnym uchom a nízkym podstavcom (mal aj podobné tvary ako arybalos alebo alabastron), slúžil hlavne ako obetný dar (pri hroboch a svätyniach), ale ojedinele bol používaný tiež v kúpeľoch a palaistre.
V starovekom Grécku na výročie alebo na určité sviatky prichádzali príbuzní (alebo aj priatelia a známi) k hrobu blízkeho, ozdobili ho vlnenými stuhami, kvetmi alebo vencami a k hrobu položili aj obetný dar, ktorým bol keramický lékythos (na hroby predčasne zomrelých mladých ľudí tiež lutroforos), ozdobený väčšinou jemnými melancholickými obrázkami na bielom podklade.  V Aténach sa lékythos ako obetný dar do hrobu objavuje okolo roku 600 pred Kr., ale najobľúbenejším darom pre mŕtvych sa stal v rokoch 470 až 410 pred Kr. Niektoré lékythosy mali vo vnútri falošnú nádobku, aby sa tak zmenšilo množstvo zanechaného oleja.

Tvary a typy lékythosov

Známych je päť hlavných tvarov lékythosov: Deianeira lékythos, v tvare cylindra (typ, štandardný a sekundárny), baňatý, ramenný a lékythos v tvare žaluďa.Prvý tvar Deianeira lékythosu mal čiernofigúrovú výzdobu a používal sa až do polovice 6. stor. pred Kr., lékythos v tvare cylindra (štandardný) bol predstavený na konci 6. stor. pred Kr. a lékythos v tvare cylindra (sekundárny, zvyčajne menší s väčším priemerom na ramene) v druhej štvrtine 5. stor. pred Kr. a bol uprednostňovaný do polovice storočia (potom vymizol), baňatý lékythos bol zavedený v 1. polovici 5. stor. a táto forma sa stala štíhlejšou v neskoršej fáze. Tvar ramenného lékythosu sa objavil koncom piateho stor. pred Kr. Lékythos v tvare žaluďa sa vyrábal až koncom 5. stor. pred Kr. Je veľmi vzácny.
Anzy-le-Duc

Poloha

Obec má rozlohu 25,06 km². Najvyšší bod je položený 345 m n. m. a najnižší bod 243 m n. m.

Obyvateľstvo

Počet obyvateľov obce je 441 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Givenchy-lès-la-Bassée

Poloha

Obec má rozlohu 3,89 km². Najvyšší bod je položený 31 m n. m. a najnižší bod 19 m n. m.

Obyvateľstvo

Počet obyvateľov obce je 902 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beluša

Polohopis

Beluša sa nachádza na Strednom Považí, v severnej časti Ilavskej kotliny, v údolí rieky Váh. Z pohľadu geomorfologického členenia územie obce zasahuje do celkov Považské podolie, Strážovské vrchy a Javorníky. Sídlo je založené na sútoku rieky Pružinka a Konopného potoka.  
Cez kataster obec prechádza Považská železnica, Kočkovský kanál, ktorý je súčasťou Vážskej vodnej cesty, diaľnica D1, ktorá je súčasťou európskych ciest E50 a E75, a rýchlostná cesta R6. Priamo cez zastavané územie obce prechádzajú cesty I. triedy I/49 a I/61, z ktorej odbočuje cesta III/1946 na Mojtín. Samotná obec je teda dôležitou križovatkou na trase Trenčín – Žilina – Vsetín. 
Najbližšími mestami v okolí obce sú Púchov (8 km), Považská Bystrica (14 km), Ilava (11 km). 
Najbližším cestným hraničným prechodom je priechod Lysá pod Makytou – Střelná (25 km) na ceste I/49 a priechod Lúky pod Makytou – Horní Lideč (28 km) na železnici gen. M. R. Štefánika je najbližším železničným hraničným priechodom. Najbližším zahraničným mestom je Vsetín na Morave vzdialený 53 km.
Saint-Pierre-d’Allevard

Poloha

Obec má rozlohu 27,09 km². Najvyšší bod je položený 1 766 m n. m. a najnižší bod 429 m n. m.

Obyvateľstvo

Počet obyvateľov obce je 2 828 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bazálna membrána

Bazálna membrána je veľmi tenká blana, ktorá tvorí hranicu medzi epitelom a pod ním uloženým väzivom.
Motýlí efekt

Motýlí efekt alebo efekt motýlieho krídla označuje veľkú zmenu vývoja systému pri minimálnych zmenách začiatočných podmienok systému.
Pojem sa používa na zdôraznenie citlivej závislosti vývoja systému od začiatočných podmienok, ktorých malé zmeny môžu mať za následok veľké variácie v ďalšom priebehu. Medzi umelé systémy, ktoré tento efekt vykazujú, patrí napríklad Lorenzov atraktor.
Názov je odvodený od predstavy, že aj niečo tak malé, ako je trepotanie motýlích krídiel, môže v konečnom dôsledku vyvolať tornádo napríklad aj niekde na druhej strane Zeme.
Tento pojem prvýkrát použil Edward Lorenz 29. decembra 1979 na svojej prednáške “Predictability: Does the flap of a butterfly’s wings in Brazil set off a tornado in Texas?” na zasadnutí Americkej asociácie pre pokrok vo vede vo Washingtone, USA.
Seth Ward

Životopis

Vzdelával sa v Sidney Sussex College, kde absolvoval v roku 1640. V roku 1649 sa stal profesorom na Oxford University a preslávil sa svojou teóriou o pohybe planét. Angažoval sa v diskusii s Thomasom Hobbesom.
Bol jedným zo zakladajúcich členov Royal Society. V roku 1659 bol menovaný prezidentom Trinity College v Oxforde, ale odstúpil už v roku 1660. 1661 sa stal dekanom v Exeterské katedrále a o rok neskôr bol vysvätený za biskupa. V období 1667 až 1689 pôsobil ako biskup v Salisbury.
Jakov Fedotovič Pavlov

Život

Narodil sa v Novgorode v roku 1917. Do Červenej armády vstúpil v roku 1938. Počas sovietsko-nemeckej vojny sa zúčastnil rôznych bojov v jednotkách Juhozápadného, Stalingradského, 3. ukrajinského a 2. bieloruského frontu. Bol veliteľom guľometného družstva, guľometník a veliteľ prieskumnej jednotky 13. gardovej streleckej divízie, v hodnosti staršieho seržanta. Počas bitky o Stalingrad, dostalo Pavlovove 4 členné družstvo za úlohu preskúmať a obsadiť 23. septembra 1942 trojposchodovú obytnú budovu známu ako Dom odborníkov na Námestí 9. januára. Išlo o strategicky položenú stavbu, z ktorej bol výhľad na celé okolie. Pavlov preskúmal budovu so slobodníkom V.S. Gluškom a vojakmi N. Čornogolovom a A. Alexandrovom a spoločne s nimi ju vyše týždňa bránil, kým im neprišiel na pomoc zvyšok roty. Dom sa však nachádzal na otvorenom priestranstve a cez deň nebolo možné nadviazať spojenie s okolitými jednotkami. Pred početnými nemeckými útokmi ho bránili v obkľúčení až do 25. novembra 1942. Neskôr za podpory okolitých jednotiek až do februára 1943. Budova, ktorú sa Nemcom už viac nepodarilo dobyť, sa do histórie zapísal ako Pavlovov dom. Po skončení bitky bolo zistené, že Pavlovov dom Nemci zakresľovali do svojich máp ako pevnosť.
Pavlov bol vyznamenaný titulom Hrdina Sovietskeho zväzu, Radom Lenina, Radom októbrovej revolúcie a dvomi Radmi červenej hviezdy.
Po demobilizácii po skončení vojny pracoval v meste Valdaj v Novgorodskej oblasti. Ako člen Komunistickej strany absolvoval vyššiu politickú školu a pôsobil v štátnych funkciách. Trikrát bol zvolený do Vrchného sovietu RSFSR. Zomrel v Novgorode v roku 1981, kde je aj pochovaný.
Brian Greene

Štruktúra vesmíru

Autor v knihe Štruktúra vesmíru rozoberá vývoj nášho pohľadu na realitu v dejinách a potom opíše a jednoducho vysvetlí náš súčasný pohľad, ktorý neustále o niečo dopĺňa a vracia sa k nemu.
Aussillon

Poloha

Aussillon má rozlohu 10,26 km². Najvyšší bod je položený 805 m n. m. a najnižší bod 198 m n. m.

Obyvateľstvo

Aussillon má 6605 obyvateľov (2009).
Graf vývoja obyvateľstva:
Zdroje: INSEE
Caujac

Poloha

Obec má rozlohu 10,82 km². Najvyšší bod je položený 334 m n. m. a najnižší bod 197 m n. m.

Obyvateľstvo

Počet obyvateľov obce je 821 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marcilly-sur-Seine

Poloha

Obec má rozlohu 10,01 km². Najvyšší bod je položený 115 m n. m. a najnižší bod 67 m n. m.

Obyvateľstvo

Počet obyvateľov obce je 642 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stredoamerická a karibská športová organizácia

Dejiny

Plánované vytvorenie ODECABE bolo schválené 25. augusta 1959 na zhromaždení delegátov, ktoré sa konalo v Kingstone, na Jamajke, počas ratifikovania hier v roku 1962 v Kingstone. Na ďalšom stretnutí v dňoch 8. a 10. februára 1960 v Mexiko City rovnaké zastupiteľstvo schválilo stanovy organizácie a za prezidenta bol vymenovaný Portoričan Julio E. Monagas.
Zápalové choroby centrálneho nervového systému (MKCH-10)

G00 - G09: ZÁPALOVÉ CHOROBY CENTRÁLNEHO NERVOVÉHO SYSTÉMU patria do VI. kapitoly MKCH-10 - Choroby nervového systému.

G05.8* - Encefalitída, myelitída a encefalomyelitída pri iných chorobách zatriedených inde

Encefalitída pri systémovom lupus erythematosus (M32.1†)

G09 - Neskoré následky zápalových chorôb centrálneho nervového systému

Poznámka: Táto položka sa má použiť na označenie stavov primárne zatriedených pod G00 - G08 (okrem tých, ktoré sú vyznačené *) ako príčina následkov, ktoré sú klasifikovateľné inde. Za následky sa pokladajú stavy, ktoré sa označujú ako také, alebo neskoré účinky, alebo stavy trvajúce rok alebo viac od nástupu príčinného stavu (choroby). Pri použití tejto položky sa treba riadiť príslušnými pravidlami a smernicami na kódovanie morbidity a mortality.
Cheb

Poloha

Cheb leží na západe Česka, v blízkosti hraníc s Nemeckom. Susedné mestá sú; na severozápade Aš, na severovýchode Sokolov a Karlove Vary a na juhovýchode Tachov. Mestom prechádza poludník s hodnotou 12° 22´ v. d. a rovnobežka 50° 04´ s. š. Priemerná nadmorská výška sa pohybuje okolo 472 metrov. V okolí Chebu sa nachádzajú priehradné nádrže Skalka a Jesenice.

História

Chebské hradisko bolo osídlené už v 9. storočí Slovanmi. Prvá dochovaná písomná zmienka o Chebe pochádza z roku 1061. Roku 1146 pripadlo Chebsko cisárovi Fridrichovi I. Barbarossovi ktorý tu okolo
roku 1180 dal postaviť z časti zachovaný stredoveký hrad (falc) a mesto bolo založené v roku 1204. Cheb patril striedavo k Čechám a Nemecku, od roku 1322 je súčasťou českého štátu. 25. februára 1634 bol v Chebe, v dome na námestí (za Špalíčkom, dnes Mestské múzeum) zavraždený Albrecht z Valdštejna a na hrade jeho dôstojníci.
Hoci bolo Chebsko od roku 1322 súčasťou Čiech, neuspokojila sa väčšina miestneho obyvateľstva po skončení prvej svetovej vojny s novo vzniknutým Česko-Slovenskom a žiadala odtrthnutie. Príchod talianskych legionárov v roku 1919 však ich plány zhatil. V období 1. republiky sa v Chebe značne zvýšil počet českého obyvateľstva príchodom do pohraničia za prácou. Protičeskoslovenské nálady nemeckého obyvateľstva sa však od roku 1933 neustále zvyšovali a vyvrcholili v roku 1938. Triumfálny príjazd Adolfa Hitlera 3. októbra 1938 na zaplnené chebské námestie korunoval podpísanie Mníchovskej dohody, odchod tisícov Čechoslovákov, ale i nemeckých antifašistov z mesta a pripojenie Sudet k Tretej ríši.
Po roku 1945 bola väčšina obyvateľstva nemeckej národnosti vysídlená do Nemecka, čo spôsobilo značný pokles počtu obyvateľov (predvojnový stav bol dosiahnutý až v 90. rokoch 20. storočia).
Agencourt

Poloha

Obec má rozlohu 4,2 km². Najvyšší bod je položený 237 m n. m. a najnižší bod 209 m n. m.

Obyvateľstvo

Počet obyvateľov obce je 415 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ferrussac

Poloha

Obec má rozlohu 17,08 km². Najvyšší bod je položený 1 057 m n. m. a najnižší bod 585 m n. m.

Obyvateľstvo

Počet obyvateľov obce je 82 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Étalante

Poloha

Obec má rozlohu 39,15 km². Najvyšší bod je položený 477 m n. m. a najnižší bod 329 m n. m.

Obyvateľstvo

Počet obyvateľov obce je 124 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Éleu-dit-Leauwette

Poloha

Obec má rozlohu 1,17 km². Najvyšší bod je položený 66 m n. m. a najnižší bod 31 m n. m.

Obyvateľstvo

Počet obyvateľov obce je 2 872 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Filit

Filit alebo FILIT (akronym pre Filozofická hypertextová encyklopédia) je slovenská hypertextová encyklopédia, ktorá vznikla na báze programu Credit, spolu s ďalšími dokumentmi a programami pre počítačovú podporu štúdia a výskumu v oblasti filozofie.
FILIT je prvá slovenská filozofická encyklopédia vôbec. Do jej vzniku roku 1990 existovali v slovenčine iba preložené filozofické slovníky. Ako nositelia autorských práv sú na hlavnej stránke encyklopédie uvedení filozof Jozef Piaček a informatik a bývalý pedagóg na Univerzite Komenského Miloš Kravčík.
Pokračovaním Filitu je online Pomocný slovník filozofa (PSF), ktorého autorom je J. Piaček.
Moncé-en-Saosnois

Poloha

Obec má rozlohu 8,81 km². Najvyšší bod je položený 112 m n. m. a najnižší bod 68 m n. m.

Obyvateľstvo

Počet obyvateľov obce je 269 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mezopotámska nížina

Mezopotámska nížina je pririečna nížina v Iraku, Iráne a Kuvajte. Nachádza sa v okolí stredných a dolných tokov Eufratu, Tigrisu a Šatt-al-Arabu. Jej dĺžka je 1 200 km a široká okolo 400 km. Juhovýchodne od nej sa nachádzajú močiare a jazerá.
Mímu

Mímu (angl. Vaavu) je atol na Maldivách. Hlavné mesto atolu je Muli. Skladá sa z 33 ostrovov, z toho 9 je obývaných. Počet obyvateľov je 6 561 . Atol riadi Abdul Rasheed Ali. Tento administratívny atol sa rozkladá na atole Mulaku.
Picarreau

Poloha

Obec má rozlohu 8,96 km². Najvyšší bod je položený 628 m n. m. a najnižší bod 530 m n. m.

Obyvateľstvo

Počet obyvateľov obce je 86 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-en-Bière

Poloha

Obec má rozlohu 7,81 km². Najvyšší bod je položený 90 m n. m. a najnižší bod 64 m n. m.

Obyvateľstvo

Počet obyvateľov obce je 797 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Goľam Bogdan

Ochrana prírody

Rezervácia Bogdan bola vyhlásená v roku 1972 za účelom ochrany bukových porastov. Ďalšou chránenou oblasťou je Donkina gora, vyhlásená v roku 1979, kde sa vyskytuje ohrozený orol kráľovský (Aquila heliacal).

Cestovný ruch

Vrch Bogdan je jedna zo 100 národných turistických lokalít v Bulharsku, ktorých zoznam zostavil Bulharský turistický zväz. Vrch je súčasťou iniciatívy Pokoriteľ 10. najvyšších vrchov pohorí a výstup naň je možné potvrdiť pečiatkou v ubytovní Vojvodenec, Bogdan a v chate Srednogorec.
Villeurbanne

Dejiny

Územie mesta bolo osídlené od 6. tisícročia pred Kr. V rímskom období tu bola poľnohospodárska oblasť zásobujúca mesto Lugdunum (Lyon), od toho názov Ville Urbane – (mestský statok, villa). Súčasťou Francúzskeho kráľovstva sa Villeurbanne stalo v roku 1349.

V 19. storočí sa v meste začal rozvíjať priemysel, najmä textilný, strojársky a chemický. Obrovský rozvoj prežilo Villeurbanne v prvej polovici 20. storočia, kedy počet obyvateľov vzrástol z 3 000 v roku 1928 na 82 000 v roku 1931.
Sektorový model (geografia)

Využitie

Tento model je platný pre veľa britských miest. Napríklad ak sa otočí o 90 stupňov proti smeru hodinových ručičiek, tak pomerne presne pasuje na mesto Newcastle upon Tyne. Môže to byť spôsobené vekom miest, keďže v starších mestách doprava bola kľúčovým obmedzením. Staršie mestá spravidla odrážajú Hoytov model, kým novšie viac odrážajú modelom koncentrických zón, ktorého autorom je Ernest Burgess.
Poyanne

Poloha

Obec má rozlohu 10,72 km². Najvyšší bod je položený 99 m n. m. a najnižší bod 12 m n. m.

Obyvateľstvo

Počet obyvateľov obce je 592 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lunisolárny kalendár

Lunisolárny kalendár (iné názvy: lunárno-solárny kalendár, mesačno-slnečný kalendár) je kalendár, ktorý kombinuje princíp kalendára solárneho a lunárneho, teda slnečného a mesačného, a snaží sa tak kompenzovať nevýhody oboch kalendárov. Znamená to, že dĺžka mesiacov zodpovedá dĺžke mesačného cyklu (t. j. približne 29,5 dní), zatiaľ čo dĺžka roka sa riadi tropickým rokom, t. j. dobou, kedy sa slnko vráti na svoje pôvodné miesto na ekliptike.
Príkladom použitia lunisolárneho kalendára je židovský kalendár.
Aby bolo možné skombinovať a spojiť mesačný a slnečný cyklus, používajú sa tzv. „priestupné mesiace“. Prax vychádza zo skutočnosti, že každý lunárny rok je kratší o približne 11,5 dní ako rok solárny. To znamená, že za tri roky sa lunárny cyklus omešká o 34,5 dní, čo zodpovedá približne jednému mesiacu. Preto sa pri tomto posune vkladá väčšinou každý tretí rok (presnú prax je potrebné overiť pri každom kalendári osobitne) jeden mesiac navyše. Priestupný rok má teda 13 mesiacov.
V staroveku sa o vsunutie priestupného mesiaca rozhodovalo podľa stavu obilia (ak už bolo pripravené na žatvu, alebo či potrebovalo na dozretie ešte jeden mesiac), dnes sa priestupné roky vypočítavajú.
Piriac-sur-Mer

Poloha

Obec má rozlohu 12,37 km². Najvyšší bod je položený 36 m n. m. a najnižší bod 0 m n. m.

Obyvateľstvo

Počet obyvateľov obce je 2 245 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Reflexia (filozofia)

Reflexia je vyšší stupeň vedomia a duchovnosti, premýšľanie o vlastnom zážitkovom prúde, procesoch vlastného vedomia (u Aristotela vedenie o vedení). Pre porovnanie s inými významami tohto pojmu pozri aj rozlišovaciu stránku Reflexia.
Dornot

Poloha

Obec má rozlohu 1,13 km². Najvyšší bod je položený 336 m n. m. a najnižší bod 168 m n. m.

Obyvateľstvo

Počet obyvateľov obce je 196 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hokejová karta

Hokejová karta je druh zberateľskej karty, ktorá sa najčastejšie tlačila na nejaký druh kartónu, s motívom hokeja. Na prednej strane sa najčastejšie uvádza len meno hráča a tím, prípadne nejaké doplňujúce informácie. Na druhej strane sú zobrazované štatistiky, stručné informácie o hráčovi a biografické informácie. Na starších kartách sa zozbrazovala aj reklama.
Tieto karty nemajú žiadnu určenú veľkosť, ale časom sa štandardizovali do obdĺžnika na výšku 8,89 cm a na šírku 6,35 cm.

História

Prvé karty sa objavili v balíčkoch s cigaretami v rokoch 1910 až 1913. Po prvej svetovej vojne, v rokoch 1924 – 1925, bola vydaná ešte jedna rada cigariet s hokejovými kartami.
Roku 1920 boli karty tlačené potravinárskou spoločnosťou. Od roku 1941, tlačila hokejové karty spoločnosť O-Pee-Chee, tá však produkciu zastavila po druhej svetovej vojne.
Ďalšia vydávaná séria bola v rokoch 1951 – 1952 vydávanými Shirriff Desserts, York Peanut Butter a Post Cereal. Torontská firma Parkhurst začala s vydávaním kariet v roku 1951. Nasledovala firma Topps, ktorá začala s tlačou roku 1954 – 1955. O-Pee-Chee a Topps karty neprodukovali roku 1955 a 1956, ale nasledujúci rok sa ku kartám vrátili.
Na americkom trhu sa v dnešnej dobe objavujú desiatky firiem, ktoré sa zaoberajú tlačou hokejových kariet. K najznámejším patria Upper Deck, Pro Set, Pinnacle a iné.
Ďateľ hnedkavý

Opis

Je to vták veľký ako škorec obyčajný. Dosahuje dĺžku tela 22 - 23 cm, rozpätie krídel 34 – 38 cm a maximálnu hmotnosť 82 g. Na rozdiel od podobného ďatľa veľkého mu čierny prúžok v podobe fúzov nezasahuje na temeno hlavy, spodné chvostové krovky sú jasnejšie červené, na chvoste má menej a na krídle viac bielych škvŕn. Samec má červenú tylovú škvrnu, samica je bez tejto škvrny, mláďatá majú temeno hlavy celé červené a často aj červenkastú hruď v tvare obrátenej podkovy.

Hlas

Volá mäkšie ako ďateľ veľký „čik“ a „kirruk“ alebo „tükk“. Má aj dlhé kotkodákavé volanie. Bubnuje samec i samica, bubnovanie začína ako u ďatľa veľkého ale na konci zoslabne.

Výskyt a stav na Slovensku

Na Slovensko sa rozšíril z juhu Európy, prvý výskyt bol zaznamenaný v roku 1949. Nížinami a dolinami riek prenikol až na severné Slovensko, nevystupuje však vyššie ako 800 m n. m. Ďateľ hnedkavý je stály vták.
Odhadovaný počet hniezdiacich párov je 1 500 - 2 500, zimujúcich jedincov 2 500 - 5 000. Veľkosť populácie i územie na ktorom sa vyskytuje vykazujú miery nárast o 20 do 50%. Ekosozologický status v roku 1995, 1998  a 2001 žiadny. V roku 2014 LC - menej dotknutý. Európsky ochranársky status SPEC4 - druhy, ktorých globálne
populácie sú koncentrované v Európe a majú tam vhodný ochranársky status. Stupeň ohrozenia S - vyhovujúci ochranársky status.

Biotop

Ďateľ hnedkavý hniezdi hlavne v intravilánoch obcí, v záhradách, parkoch a cintorínoch. Mimo obcí hľadá potravu v stromoradiach a vetrolamoch, výnimočne tu aj zahniezdi.

Hniezdenie

V strednej Európe hniezdi prevažne v intraviláne, ojedinele v otvorenej krajine s ovocnými sadmi a alejami. Hniezdi v máji až júni raz ročne. Hniezdnu dutinu s okrúhlym vletovým otvorom s priemerom 4 - 5 cm vytesávajú obaja partneri, najmä samec. Samotná dutina je približne 35 cm hlboká a široká 11,5 cm. Samica znáša 4 až 5 bielych vajec, na ktorých sedia obaja rodičia 14 – 15 dní a mláďatá kŕmia tiež obaja rodičia ďalších 17 až 21 dní.

Potrava

Živia sa rastlinnou i živočíšnou potravou, bobuľami, ovocím, orechmi a menej hmyzom.

Ochrana

Ďateľ hnedkavý je zákonom chránený, spoločenská hodnota je 995,81 € (Vyhláška MŽP č. 579/2008 Z.z.).
Hrdosť

Hrdosť je uznávanie relatívnosti vlastnej osobnosti a zdôrazňovanie len niektorých jej stránok (na rozdiel od pýchy, ktorá je absolutizáciou nášho ja). Osobná hrdosť je vedomie vlastnej dôstojnosti a vlastnej ceny; je to účinný motív konania.
Egyptčina (stará)

Egyptčina alebo egyptské jazyky je jazyk/vetva afroázijských jazykov.
O písme pozri egyptské písmo.
Republikánska ľudová strana (Turecko)

Postoj k EÚ

Napriek značnej kritike vedenia prístupových rozhovorov s Európskou úniou si však CHP nemôže dovoliť vystupovať odmietavo k európskej integrácii, čo je dané ideologickým rozporom vnútri strany. Členstvo v EÚ by ukončilo odkaz Atatürka, avšak trvalé začlenenie Turecka do Európy ohrozuje kemalizmus ako štátnu ideológiu, pretože podmienky pre vstup do EÚ nutne znamenajú odstránenie niektorých základných pilierov tejto ideológie (vrátane silnej úlohy armády), ktoré sa snaží strana brániť.
Strechovský potok

Prameň

Pramení v Slanských vrchoch, v geomorfologickom podcelku Mošník, na severoseverovýchodnom svahu Strechového vrchu (777,6 m n. m.) v nadmorskej výške približne 555 m n. m.